cyanic-selkie/wikianc huggingface dataset:
ลิฟแอนด์เล็ตดาย (เพลง)
ในปี ค.ศ. 1991 กันส์แอนด์โรสเซส ได้นำเพลงนี้มาขับร้องใหม่ในอัลบั้ม Use Your Illusion I เป็นเพลงหนึ่งของวงที่ประสบความสำเร็จ นอกเหนือจากเพลง November Rain
รัฐสภาฟินแลนด์
รัฐสภาฟินแลนด์ (Suomen eduskunta; Finlands riksdag) คือสภานิติบัญญัติระบบสภาเดี่ยวของประเทศฟินแลนด์ ก่อตั้งขึ้นเมื่อวันที่ 9 พฤษภาคม ค.ศ. 1906 ตามรัฐธรรมนูญฟินแลนด์นั้นอำนาจอธิปไตยเป็นของปวงชนโดยผ่านรัฐสภา โดยรัฐสภามีสมาชิกมาจากการเลือกตั้งทุกๆ 4 ปี ประกอบด้วยสมาชิกจำนวน 200 คน (199 คนมาจากการเลือกตั้งจาก 13 เขตเลือกตั้งแบบมีผู้แทนหลายคนตั้งแต่ 7–36 คน โดยใช้ระบบการลงคะแนนแบบสัดส่วนวิธีโดนต์ในการคำนวน และอีก 1 คนเป็นผู้แทนของหมู่เกาะโอลันด์
รัฐสภาฟินแลนด์นั้นนิยมการร่วมรัฐบาลโดยมีเสียงข้างมากจากการรวมตัวของหลายพรรคการเมือง โดยตั้งแต่การก่อตั้งรัฐสภาใน ค.ศ. 1905 มีเพียงครั้งเดียวที่พรรคการเมืองพรรคเดียวสามารถครองเสียงข้างมากในสภาได้ ได้แก่ พรรคสังคมประชาธิปไตยในการเลือกตั้ง ค.ศ. 1916 โดยปกติแล้วสองถึงสามพรรคมักจะร่วมมือกันในการจัดตั้งรัฐบาล ได้แก่ พรรคสังคมประชาธิปไตย พรรคฝ่ายกลาง และพรรครวมชาติ รัฐมนตรีนั้นไม่จำเป็นจะต้องเป็นสมาชิกรัฐสภาแต่ส่วนใหญ่มาจากสมาชิกรัฐสภา ที่ประชุมรัฐสภาตั้งอยู่ที่ที่ทำการรัฐสภา (Eduskuntatalo, Riksdagshuset) ตั้งอยู่ที่กรุงเฮลซิงกิ
ในการเลือกตั้งทั่วไป ค.ศ. 2019 พรรคสังคมประชาธิปไตย พรรคฝ่ายกลาง พรรคสันนิบาติกรีน พรรคพันธมิตรฝ่ายซ้าย และพรรคประชาชนสวีเดนได้ร่วมมือจัดตั้งรัฐบาลขึ้น
ยูลียา ลิปนิตสกายา
ยูลียา ลิปนิตสกายา (Юлия Липницкая, 5 มิถุนายน พ.ศ. 2541 — ) เป็นนักกีฬาสเกตน้ำแข็งชาวรัสเซีย เมื่อวันที่ 9 กุมภาพันธ์ในโอลิมปิกฤดูหนาว 2014 ที่เมืองโซชี ลิปนิตสกายาได้รับรางวัลเหรียญทองจากการแข่งขันสเกตลีลาทีม  เธอยังเป็นแชมป์ยุโรป 2014
รายชื่อประเทศจากการผลิตแร่เงิน
ด้านล่างนี้เป็น รายชื่อประเทศจากการผลิตแร่เงิน ซึ่งเป็นข้อมูลจาก United States Geological Survey เมื่อปี 2013 (ข้อมูลเก่า)
ชื่อเสียง
ชื่อเสียง หรือ เกียรติภูมิ ของหน่วยทางสังคม (บุคคล กลุ่มทางสังคม องค์กร หรือสถานที่) เป็นความคิดเห็นเกี่ยวกับหน่วยทางสังคมนั้น ซึ่งโดยทั่วไปแล้วพัฒนาขึ้นจากผลการประเมินทางสังคมตามเกณฑ์ชุดหนึ่งของสังคม เช่น พฤติกรรมหรือผลงาน
ชื่อเสียงเป็นเรื่องที่มีทั่วไป เกิดขึ้นเอง และเป็นกลไกที่มีประสิทธิภาพสูง ในการควบคุมทางสังคม เป็นเรื่องของการศึกษาทางสังคม การจัดการ และ เทคโนโลยี วิทยาศาสตร์ ส่งผลในระดับกว้างตั้งแต่สภาพแวดล้อมการแข่งขัน เช่น ตลาดไปจนถึงหน่วยงาน เช่น บริษัท องค์กร สถาบัน และชุมชน นอกจากนี้ ชื่อเสียงยังทำหน้าที่ในระดับต่าง ๆ ของปัจเจกบุคคลและเหนือปัจเจกบุคคล ในระดับเหนือปัจเจกบุคคลนั้นเกี่ยวข้องกับกลุ่ม ชุมชน กลุ่ม และหน่วยงานทางสังคม (เช่น บริษัท บริษัท องค์กร ประเทศ วัฒนธรรม และแม้แต่อารยธรรม) ซึ่งจะส่งผลต่อปรากฏการณ์ในระดับต่าง ๆ ตั้งแต่ชีวิตประจำวัน ไปจนถึงความสัมพันธ์ระหว่างชาติ
กันดั้มเดธไซธ์
XXXG-01D กันดั้มเดธไซธ์ (Gundam Deathscythe) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ
กันดั้มเดธไซธ์เป็นหนึ่งในกันดั้มทั้งห้าเครื่องซึ่งมีต้นแบบมาจาก XXXG-00W0 วิงกันดั้มซีโร่ที่นักวิทยาศาสตร์ทั้งห้าได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง กันดั้มเดธไซธ์ได้รับการพัฒนาโดยโปรเฟสเซอร์ G
กันดั้มเดธไซธ์เป็นโมบิลสูทที่สามารถพรางตัวได้ด้วยแบ็คแพ็คไฮเปอร์แจมเมอร์ ซึ่งสามารถรบกวนการทำงานของเรดาร์และเซนเซอร์ของศัตรูได้ กันดั้มเดธไซธ์เน้นการต่อสู้ในระยะประชิดตัวด้วยเคียวบีมและติดตั้งปืนกลกับวัลแคนไว้ โล่บัสเตอร์ชิลด์สามารถใช้ยิงโจมตีโดยติดตั้งมีดบีมขนาดเล็กไว้ นักบินของกันดั้มเดธไซธ์ก็คือเด็กหนุ่มผู้ใช้ชื่อดูโอ แม็กซ์เวล รหัสที่ OZใช้เรียกกันดั้มเดธไซธ์ก็คือกันดั้ม 02
<br style="clear:both;" /> เนื้อเรื่องของภาคกันดั้มวิง เอนด์เลสวอลซ์ได้เปิดเผยว่าเดิมทีนั้นกลุ่มตระกูลบาร์ตันได้เตรียมใช้กันดั้มทั้งห้าในปฏิบัติการเมเทโอโดยใช้กันดั้มในการกวาดล้างกำลังของศัตรูที่ยังเหลืออยู่หลังจากทิ้งโคโลนีลงไปบนโลก แต่นักวิทยาศาสตร์ทั้งห้าไม่เห็นด้วยกับแผนการนี้จึงส่งกันดั้มไปยังโลกเพื่อต่อสู้กับ OZด้วยสงครามกองโจร
ดูโอจำต้องสละกันดั้มเดธไซธ์เมื่อถูก OZโจมตีหลังจากกลับไปอวกาศ ซึ่งกันดั้มเดธไซธ์ไม่สามารถต่อสู้ได้และระบบทำลายตัวเองไม่ทำงาน OZได้เก็บกันดั้มเดธไซธ์ไปศึกษาและทำลายออกอากาศเพื่อข่มขวัญชาวอาณานิคม ซึ่งซากของกันดั้มเดธไซธ์ถูกนักวิทยาศาสตร์ทั้งห้าเก็บไปปรับปรุงใหม่เป็น XXXG-01D2 กันดั้มเดธไซธ์เฮล
หลังจากที่ภาคเอนด์เลสวอลซ์ออกฉาย ฮาจิเมะ คาโทกิก็ได้ออกแบบกันดั้มเดธไซธ์ใหม่อีกครั้งและเรียกว่ารุ่นแรกเริ่ม (early type)ให้มีรูปร่างที่ใกล้เคียงกับกันดั้มเดธไซธ์เฮลในภาคเอนด์เลสวอลซ์มากกว่าเดิม
กันดั้มเดธไซธ์เฮล
กันดั้มเดธไซธ์เฮลสร้างจากซากของกันดั้มเดธไซธ์และปรับปรุงให้แข็งแกร่งขึ้นอย่างลับๆโดยนักวิทยาศาสตร์ทั้งห้าซึ่งถูก OZควบคุมตัวไว้
กันดั้มเดธไซธ์เฮลได้รับการปรับปรุงให้สามารถต่อสู้ในอวกาศได้และติดตั้งปีกแอ็คทีฟโคลกซึ่งสามารถพับลงมาปิดลำตัวของกันดั้มเดธไซธ์เฮลได้ แอ็คทีฟโคลกนี้ติดตั้งเครื่องกำเนิดสนามพลังแบบเดียวกับพลาเน็ตดีเฟนเซอร์ของโมบิลสูท OZ-13MSX2 เมอคิวเรียส ซึ่งสามารถสะท้อนบีมได้และยังช่วยเพิ่มประสิทธิภาพของไฮเปอร์แจมเมอร์จนมีผลกับตาของมนุษย์ เคียวบีมของกันดั้มเดธไซธ์เฮลเปลี่ยนเป็นแบบสองคมและติดท่อขับดันขนาดเล็กไว้อีกด้านเพื่อเพิ่มแรงเหวี่ยงขณะใช้งาน
ดูโอได้รับกันดั้มเดธไซธ์เฮลหลังจากที่กองกำลังของเลดี้ อันโจมตีฐานบนดวงจันทร์ของทูบารอฟทำให้สามารถหนีจากการกักขังมาได้และเป็นโมบิลสูทประจำตัวของดูโอจนจบเรื่อง
ฉบับเอนด์เลสวอลซ์
กันดั้มเดธไซธ์เฮลได้รับการออกแบบใหม่อีกครั้งใน OVA กันดั้มวิง เอนด์เลสวอลซ์โดยฮาจิเมะ คาโทกิ ในมังงะภาคเสริมจะใช้กันดั้มเดธไซธ์เฮลที่ออกแบบใหม่นี้แทนแบบของภาคโทรทัศน์ ในวิดีโอเกมและโมเดลคิทมักเรียกกันดั้มเดธไซธ์เฮลที่ออกแบบใหม่นี้ว่ากันดั้มเดธไซธ์เฮล คัสตอมหรือเดธไซธ์เฮลคัสตอมเพื่อไม่ให้สับสนกับแบบของภาคโทรทัศน์
ลักษณะที่เปลี่ยนแปลงไปอย่างเห็นได้ชัดที่สุดก็คือปีกแอ็คทีฟโคลกที่เปลี่ยนไปเป็นแบบปีกของค้างคาวและมีส่วนปลายเท้าที่แหลมยื่นออกมา ส่วนลำตัวจะมีลักษณะคล้ายกับกันดั้มเดธไซธ์มากกว่าในภาคโทรทัศน์ ไม่มีโล่บัสเตอร์ชิลด์และเคียวบีมเปลี่ยนเป็นบีมซิสเซอร์ซึ่งเป็นแบบคมเดียวขนาดใหญ่ <br style="clear:both;" />
กันดั้มเดธไซธ์กิลตี้คัสตอม
ปรากฏตัวในภาคเสริม ความมุ่งมั่นของทิเอล (新機動戦記ガンダムW ～ティエルの衝動～) เป็นรุ่นปรับปรุงของกันดั้มเดธไซธ์กิลตี้ โดยติดส่วนหัวไหล่ของ OZ-15AGX ไฮดร้ากันดั้มซึ่งมีบีมแคนน่อนติดตั้งไว้เพื่อเพิ่มความสามารถในการต่อสู้ระยะไกล
ดูเพิ่ม
Liste des armures mobiles de Gundam Wing
นโยบายพลังงานแห่งสหรัฐอเมริกา
นโยบายพลังงานแห่งสหรัฐอเมริกา จัดตั้งโดยองค์กรทั้งระดับท้องถิ่น ระดับรัฐ และระดับชาติของสหรัฐอเมริกา ให้ความในเรื่องของการผลิตพลังงาน การถ่ายโอนพลังงานและการบริโภค นโยบายพลังงานนี้อาจหายรวมถึง กฎหมายพลังงาน ความร่วมมือทางพลังงานระหว่างประเทศ ธุรการ การส่งเสริมการลงทุน การให้คำแนะนำด้านการอนุรักษ์พลังงาน การชำระภาษี และนโยบายสาธารณะอื่นๆ บางนโยบายก็เป็นแผนการของรัฐบาลมานานหลายปีแล้ว เช่น การควบคุมราคาให้น้ำมันเบนซินไม่ให้เกิน 1.00 ดอลลาร์สหรัฐต่อ 1 แกลลอน (ตั้งแต่สมัยประธานาธิบดีนิกสัน) และสหรัฐอเมริกาจะไม่นำเข้าน้ำมันในปริมาณสูงเท่ากับที่นำเข้าปี 1977 อีก (สมัยประธานาธิบดีชาร์เตอร์) แต่ก็ยังไม่ได้มีการวางแผนนโยบายระยะยาวเนื่องจากเกรงว่าอาจจะล้มเหลวได้ บทบัญญัตินโยบายทางด้านพลังงานที่ผ่านที่ประชุมสภาผู้แทนราษฎรและวุฒิสภามีเพียง 3 บทเท่านั้น คือ บทบัญญัติของปี 1992, 2005 และ 2007 เนื่องจากสหรัฐอเมริกาไม่ยอมลงนามในอนุสัญญาเกียวโตว่าด้วยการปล่อยก๊าซคาร์บอนไดออกไซด์ อันเป็นสาเหตุที่ทำให้เกิดปรากฏการณ์โลกร้อนนั้น ทำให้มีความต้องการบังคับให้ผู้ปล่อยก๊าซคาร์บอนไดออกไซด์นี้ต้องเสียภาษี ดังนั้น ผู้สมัครชิงตำแหน่งประธานาธิบปีสหรัฐอเมริกาหลายคนจึงได้เน้นนโยบายด้านนี้ โดยบางคนเห็นด้วยกับการเก็บภาษีการปล่อยก๊าซคาร์บอนได้ออกไซด์ และหันมาเน้นการพัฒนาพลังงานสะอาดมากยิ่งขึ้น
วิลเลียม โคเฮน
โคเฮนได้รับเลือกตั้งเป็นสมาชิกสภาผู้แทนราษฎรสหรัฐในปี 1972 ตัวแทนจากรัฐเมนเขต 2 และได้รับเลือกเป็นวุฒิสมาชิกสหรัฐสามสมัยในปี 1978, 1984 และ 1990 รวมระยะเวลาที่เป็นวุฒิสมาชิกกว่า 18 ปี โคเฮนได้รับแต่งตั้งเป็นรัฐมนตรีกลาโหมในปี 1997 ซึ่งในตำแหน่งรัฐมนตรีกลาโหมนี้ เขามีบทบาทในการชี้นำปฏิบัติการทางทหารในประเทศอิรักและประเทศคอซอวอ
อ้างอิง
1940
แคว้นคาลาเบรีย
คาลาเบรีย (Calabria) เป็นแคว้นหนึ่งใน 20 แคว้นของประเทศอิตาลี ตั้งอยู่ทางภาคใต้หรือส่วนล่างของคาบสมุทรอิตาลี ถ้าเปรียบอิตาลีเป็นรองเท้าบูต แคว้นคาลาเบรียจะเป็นส่วนปลายด้านหน้ารองเท้า แคว้นคาลาเบรียมีอาณาเขตทางทิศเหนือติดต่อกับแคว้นบาซีลีคาตา ทางทิศตะวันตกเฉียงใต้อยู่ใกล้กับแคว้นปกครองตนเองซิซิลี ทางตะวันตกติดกับทะเลติร์เรเนียน และทางทิศตะวันออกติดต่อกับทะเลไอโอเนียน ครอบคลุมพื้นที่ 15,080 ตารางกิโลเมตร มีประชากรประมาณ 2 ล้านคน มีเมืองหลักชื่อเมืองคาตันซาโร และมีเมืองใหญ่อีกสองเมืองคือเมืองเรจโจคาลาเบรียและเมืองโคเซนซา
การแบ่งเขตการปกครอง
แคว้นคาลาเบรียแบ่งเขตการปกครองออกเป็น 5 จังหวัด ได้แก่
โคปุรัม
โคปุรัม หรือ โคปุระ (गोपुरम्, ) คือหอคอยซุ้มทางเข้าโบสถ์พราหมณ์ ปกติมักประดับตกแต่งอย่างวิจิตรด้วยเทวรูปมากมาย พบในสถาปัตยกรรมทราวิฑหรือสถาปัตยกรรมทมิฬนาฑู ซึ่งเป็นที่นิยมในอินเดียใต้
ในอดีต ไม่นิยมสร้างโคปุรัมให้ใหญ่โตเหมือนในปัจจุบัน ต่อมาจึงนิยมสร้างให้มีขนาดใหญ่และส่วนใหญ่นิยมสร้างโคปุรัมล้อมรั้วของเทวสถานด้วยซ้ำ ด้านบนสุดของโคปุรัมคือหินทรงบัลบัสที่เรียกว่ากลสัม (kalasam) สิ่งก่อสร้างลักษณะเดียวกับโคปุรัมตรงกลางของเทวสถานเรียกในอินเดียใต้ว่า วิมาน (vimana) หรือเรียกในอินเดียเหนือว่า ศิขร (shikhara) ทั้งคู่สร้างและออกแบบตามกฏที่บัญญัติไว้ในวาสตุศาสตร์ (Vastu Shastra) คัมภีร์ฮินดูว่าด้วยการก่อสร้างและการออกแบบสถาปัตยกรรมที่คล้ายกับการวางฮวงจุ้ยของจีน
นักโบราณคดีเชื่อว่าโคปุรัมได้รับอิทธิพลจากยุคปัลลวะและโครงสร้างที่เรียกว่าหอศิขรในสถาปัตยกรรมแบบอินเดียเหนือ ซึ่งราวปีคริสต์ศักราช 12–16 เทวสถานฮินดูกลายเป็นศูนย์รวมของชุมชน ซุ้มทางเข้าจึงกลายเป็นส่วนสำคัญของเทวสถานฮินดู การสร้างซุ้มประตูทางเข้าให้งดงามและโอ่อ่าจึงทำให้เกิดการสร้างโคปุรัมขึ้น จนในที่สุดโคปุรัมบดบังลักษณะของวิหารภายใน บางครั้งโคปุรัมก็เป็นเทวาลัยในตนเองด้วย บางเทวสถานจึงมีโคปุรัมมากกว่าหนึ่งแห่ง โคปุรัมแพร่หลายไปพร้อมกับอิทธิพลของฮินดู ดังที่ปรากฏในสถาปัตยกรรมเขมร เช่น ปราสาทหินต่าง ๆ ที่พบในประเทศกัมพูชาและไทย
นักศัพทมูลวิทยาสันนิษฐานที่มาของชื่อ โคปุรัม ไว้อยู่สองทฤษฎีคือ ทฤษฎีแรกเชื่อว่ามาจากภาษาทมิฬคำว่า โค (கோ; kō) ซึ่งแปลว่า "กษัตริย์" และ ปุราม (புறம்; puram) ซึ่งแปลว่า "ด้านนอก" ในขณะที่อีกทฤษฎีเชื่อว่ามาจากภาษาสันสกฤตคำว่า โค (गो) ซึ่งแปลว่าวัว หรือ นคร และคำว่า ปุระ (पुरम्) ซึ่งแปลว่า เมือง หรือ นิคม
กีฬาบาสเกตบอลในโอลิมปิกฤดูร้อน 2024 – รอบคัดเลือก 3x3 ทีมหญิง
การแข่งขัน รอบคัดเลือก 3x3 ทีมหญิง สำหรับกีฬาบาสเกตบอลในโอลิมปิกฤดูร้อน 2024 จะเกิดขึ้นระหว่างเดือนพฤศจิกายน ค.ศ. 2022 ถึงมิถุนายน ค.ศ. 2024 เพื่อจัดสรรโควต้า 8 ทีมสำหรับการแข่งขันรอบสุดท้าย
กีฬารักบี้ 7 คน ชายในโอลิมปิกฤดูร้อน 2020 – รอบคัดเลือก
การแข่งขันรักบี้ 7 คนชายในโอลิมปิกฤดูร้อน 2020 รอบคัดเลือก เป็นการแข่งขันรักบี้ 7 คนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยมีโค้วต้าทั้งหมด 12 ทีม แบ่งเป็นโควต้าเจ้าภาพจัดการแข่งขัน 1 ทีม ญี่ปุ่น อีก 4 ทีมที่ได้อันดับสูงสุดจากการแข่งขัน 2018–19 World Rugby Sevens Series อีก 6 ทีมคัดเลือกจากผู้ชนะการแข่งขันในแต่ละทวีป และโควต้า 1 ทีมสุดท้ายคือผู้ชนะการแข่งขัน 2020 Men's Rugby Sevens Final Olympic Qualification Tournament
กีฬาบาสเกตบอลในโอลิมปิกฤดูร้อน 2024 – รอบคัดเลือก 3x3 ทีมหญิง
โควตา 3 ตำแหน่งจะมอบให้กับทีมอันดับสูงสุด ได้แก่ ประเทศเจ้าภาพอย่างฝรั่งเศส โดยพิจารณาจากคะแนนรวมที่คำนวณในรายการอันดับโลกบาสเกตบอล 3×3 ของฟีบา ในวันที่ 1 พฤศจิกายน ค.ศ. 2023 โดยส่วนที่เหลือถือเป็นของคณะกรรมการโอลิมปิกแห่งชาติที่มีสิทธิ์ในการแข่งขันไวลด์การ์ดที่แยกกัน (ผู้ชนะ 2 ทีมของการแข่งขันรอบคัดเลือกโอลิมปิกระดับสากล และ 3 อันดับแรกของการแข่งขันรอบคัดเลือกโอลิมปิกของฟีบา)
อาคารพีเรลลี่ทายร์
อาคารพีเรลลี่ทายร์ (Pirelli Tire Building) หรือ อาคารอาร์มสตรองรับเบอร์ (Armstrong Rubber Building) เป็นอดีตอาคารสำนักงานเก่าแก่ในย่านลองวาร์ฟ นิวแฮเวน รัฐคอนเนทิคัต สหรัฐ ผลงานออกแบบโดยสถาปนิก มาร์เซล บรูเออร์ ด้วยสถาปัตยกรรมแบบบรูทัลลิสต์ สร้างเสร็จในปี 1970 และนับตั้งแต่ปี 2020 ได้เปลี่ยนการใช้งานเป็นโรงแรม ในปี 2021 อาคารได้รับการขึ้นทะเบียนเป็นโบราณสถานแห่งชาติของสหรัฐ
บทความหนึ่งในปี 2018 ของบิสซิเนสอินไซเดอร์พบว่าประชาชนชาวรัฐคอนเนทิคัตให้คะแนนอาคารนี้เป็นอาคารที่ "น่าเกลียดที่สุด" ในรัฐ
ในเดือนธันวาคม 2019 มีการซื้อที่ดินและอาคารเพื่อพัฒนาเป็นโรงแรม ขนาด 165 ห้อง ในชื่อ "โรงแรมมาร์เซล" (Hotel Marcel) ตามชื่อของสถาปนิก
ซูบารุ บีไนน์สแกมเบลอร์
Subaru B9 Scrambler ออกแบบให้เป็นรถยนต์ คลาสสิคสปอร์ต เปิดประทุน ความยาว4.2เมตร 2ที่นั่ง ขับเคลื่อนด้วยเครื่องยนต์บอกเซอร์ไฮบริดขนาด2ลิตรมีพละกำลัง 140 แรงม้า (104 กิโลวัตต์) ตัวรถออกแบบโดยAndreas Zapatinas
รถแนวคิดนี้นำมาแสดงครั้งแรกใน งานโตเกียวมอเตอร์โชว์ ปี 2003 ออกแบบโดยได้รับอิทธิพลจากอากาศยานของซูบารุ เห็นได้จากกระจังหน้าหน้าที่ปรากฏมีลักษณะเหมือนเรามองเครื่องบินจากด้านหน้า
พ.ศ. 2502
พุทธศักราช 2502 ตรงกับปีคริสต์ศักราช 1959 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน และเป็น
โครงสร้างพื้นฐานด้านข้อมูลปริภูมิ
โครงสร้างพื้นฐานด้านข้อมูลปริภูมิ (Spatial data infrastructure, SDI) เป็นคำที่นำมาใช้เรียกแนวทางการพัฒนา ระบบภูมิสารสนเทศ โดยมาจากคำในภาษาอังกฤษ มีระดับของแนวทางการพัฒนาที่หลากหลาย ตั้งแต่ระดับโลก (Global), ระดับภูมิภาค (Regional) และลงไปในระดับที่ใช้เป็นแนวทางการจัดการในระดับโครงการ (Project) ในบางครั้งการนำคำนี้มาใช้ในภาษาไทยอาจเรียกว่า โครงสร้างพื้นฐานภูมิสารสนเทศ ก็ได้ ทั้งนี้เพราะคำว่า Spatial Data นั้นมีการใช้คำในภาษาไทยซึ่งเป็นที่เข้าใจตรงกันหลาย ๆ คำ เช่น ข้อมูลปริภูมิ หรือ ข้อมูลเชิงปริภูมิ, ข้อมูลภูมิสารสนเทศ, ข้อมูลเชิงพื้นที่ เป็นต้น โดยคำทั้งหมดที่กล่าวมานั้น เป็นที่เข้าใจตรงกันว่า หมายถึงข้อมูลที่มีการอ้างอิงทางตำแหน่งบนผิวโลก เช่นเดียวกับคำว่าข้อมูลในระบบสารสนเทศภูมิศาสตร์
สโมสรฟุตบอลลีดส์ยูไนเต็ด
สโมสรฟุตบอลลีดส์ยูไนเต็ด (Leeds United Football Club) เป็นสโมสรฟุตบอลอาชีพอังกฤษ ตั้งอยู่ที่เมืองลีดส์ในเทศมณฑลเวสต์ยอร์กเชอร์ สโมสรก่อตั้งขึ้นใน ค.ศ. 1919 หลังจากที่สโมสรลีดส์ซิตีถูกสั่งยุบทีมโดยฟุตบอลลีก ซึ่งลีดส์ยูไนเต็ดได้เข้าไปใช้งานสนามเอลแลนด์โรดแทนเจ้าของเดิม ปัจจุบันสโมสรลงแข่งขันในพรีเมียร์ลีกซึ่งเป็นลีกสูงสุดของฟุตบอลอังกฤษ โดยพวกเขาเลื่อนชั้นขึ้นมาจากอีเอฟแอลแชมเปียนชิปหลังจบฤดูกาล 2019–20 ช่วงเวลาส่วนใหญ่ของพวกเขานั้นอยู่บนลีกสูงสุด โดยช่วงเวลาที่อยู่บนลีกสูงสุดยาวนานที่สุดคือ 18 ปีระหว่าง ค.ศ. 1964 ถึง 1982 และช่วงเวลาที่ไม่ได้อยู่บนลีกสูงสุดยาวนานที่สุดคือ 16 ปีระหว่าง ค.ศ. 2004 ถึง 2020
พวกเขาชนะเลิศลีกอังกฤษสามสมัย, เอฟเอคัพหนึ่งสมัย, ลีกคัพหนึ่งสมัย, แชริตีหรือคอมมิวนิตีชีลด์สองสมัย และอินเตอร์ซิตีส์แฟร์สคัพอีกสองสมัย สโมสรเคยเข้าชิงชนะเลิศยูโรเปียนคัพในปี 1975 ซึ่งพวกเขาแพ้ให้กับไบเอิร์นมิวนิก และเคยเข้ารอบรองชนะเลิศของยูฟ่าแชมเปียนส์ลีกในปี 2001 สโมสรยังเคยจบอันดับรองชนะเลิศในยูฟ่าคัพวินเนอร์สคัพปี 1973 เกียรติประวัติส่วนใหญ่ของสโมสรเกิดขึ้นภายใต้การคุมทีมของดอน เรวีในช่วงทศวรรษ 1960 และ 1970
ชุดเหย้าของลีดส์เป็นชุดสีขาวล้วน สโมสรมีรูปดอกกุหลาบขาวแห่งยอร์กปรากฏบนตราสโมสร และมีเพลงประจำสโมสร "มาร์ชชิงออนทูเกเตอร์" (Marching on Together) ที่เผยแพร่ใน ค.ศ. 1972 ลีดส์มีสโมสรคู่ปรับที่สำคัญได้แก่แมนเชสเตอร์ยูไนเต็ดและเชลซี นอกจากนี้ ยังมีสโมสรคู่ปรับท้องถิ่น ได้แก่ ฮัดเดอส์ฟีลด์ทาวน์, แบรดฟอร์ดซิตี, เชฟฟีลด์ยูไนเต็ด และเชฟฟีลด์เวนส์เดย์
ประวัติ
ใน ค.ศ. 1904 ได้มีการก่อตั้งสโมสรฟุตบอลขึ้นใหม่ในชื่อว่า "ลีดส์ซิตี" ซึ่งได้เปลี่ยนชื่อเป็น "ลีดส์ยูไนเต็ด" ใน ค.ศ. 1919 และเข้าสู่ลีกอาชีพใน ค.ศ. 1920 ลีดส์นับว่าเป็นทีมที่ประสบความสำเร็จอย่างสูงในช่วงทศวรรษที่ 70 โดยในช่วงของดอน เรวี ลีดส์คว้าแชมป์เป็นกอบเป็นกำซึ่งเคยก้าวถึงแชมป์ยูโรเปียนคัพและลีดส์เป็นทีมสุดท้ายในประวัติศาสตร์ที่คว้าแชมป์ดิวิชั่นหนึ่ง ฤดูกาล 1991-92 ก่อนที่จะเปลี่ยนชื่อลีกสูงสุดเป็นพรีเมียร์ลีก ในปีต่อมาและยังได้รับถ้วยรางวัลต่างๆมากเป็นอันดับที่ 3 ของอังกฤษ แต่ต่อมาทีมประสบปัญหาทางด้านการเงิน จึงต้องขายผู้เล่นตัวหลักออกจากทีมเช่น จิมมี ฟลอยด์ ฮัสเซลเบงค์, โจนาธาน วูดเกต, มาร์ค วิดูก้า, ลี โบว์เยอร์ ,อลัน สมิธ, อารอน เลนน่อน, ร็อบบี้ ฟาวเลอร์, เอียน ฮาร์ท, พอล โรบินสัน, โอลิวิเย่ต์ ดากูส์ เป็นต้น และตกชั้นในเวลาต่อมา โดยปัจจุบันลีดส์ อยู่ภายใต้การครอบครองของ เคน เบตส์ อดีตเจ้าของเชลซีที่นำเงินมาช่วยลีดส์จากสภาพล้มละลาย ทำให้ลีดส์เริ่มมีเงินทุนกลับมาซื้อนักเตะอีกครั้ง โดยในทีมมีดาวรุ่งฝีเท้าดีอย่าง เจอร์เมน เบ็คฟอร์ด ซึ่งเป็นความหวังสูงสุดในการทำประตูของทีม ในฤดูกาล 2008-09 ลีดส์พลาดการขึ้นชั้นอย่างน่าเสียดายโดยแพ้ มิลวอลล์ รวมสองนัด 2-1 ในรอบรองชนะเลิศ ของการเพลย์ออฟขึ้นชั้นสู่อีเอฟแอลแชมเปียนชิป ในฤดูกาล 2009-10 ลีดส์สามารถเอาชนะแมนเชสเตอร์ยูไนเต็ด 1-0 ในฟุตบอลเอฟเอคัพ จากลูกยิงของเจอร์เมน เบ็คฟอร์ด ทำให้แมนเชสเตอร์ยูไนเต็ดตกรอบสามเป็นครั้งแรกในยุคของอเล็กซ์ เฟอร์กูสัน สร้างความฮือฮาไปทั่วโลก และทำให้ชื่อของลีดส์กลับมาเป็นหัวข้อในข่าวหนังสือพิมพ์อีกครั้ง พร้อมกับทำให้เจอร์เมน เบ็คฟอร์ด เป็นที่ต้องการตัวของทีมยักษ์ใหญ่ต่างๆ ลีดส์ซึ่งสร้างทีมขึ้นมาใหม่จากดาวรุ่ง และนักเตะที่มีประสบการณ์อย่าง โรเบิร์ต สน็อคกาส, ลูซิอาโน เบคคิโอ, แพทริค คิสนอร์โบ โชว์ฟอร์มได้ยอดเยี่ยมด้วยการได้ตำแหน่งรองแชมป์ลีกวันเลื่อนชั้นสู่อีเอฟแอลแชมเปียนชิปหลังตกชั้นมาเมื่อ 3 ปีก่อน แล้วอีก 10 ปีต่อมา ในฤดูกาล 2019-20 ลีดส์ยูไนเต็ด โชว์ฟอร์มได้อย่างยอดเยี่ยมสร้างผลงาน ด้วยการคว้าแชมป์อีเอฟแอลแชมเปียนชิปเลื่อนชั้นสู่พรีเมียร์ลีก ในรอบ 16 ปี หลังจากห่างหายไปนาน ตั้งแต่ฤดูกาล 2003-04 แล้วได้เลื่อนชั้นกลับมาสู่ลีกสูงสุด อีกครั้ง
100 ผู้เล่นที่ดีที่สุดตลอดกาลของสโมสร
ชื่อของผู้เล่นที่เป็น ตัวหนา คือผู้เล่นที่ได้รับการโหวตให้อยู่ใน "ทีมที่ดีที่สุดตลอดกาลของลีดส์ยูไนเต็ด"
มิเกล โตว์ซอน
ประวัติ
มิเกล โตว์ซอน เริ่มเรียนรู้การเป็นผู้ฝึกสอนผู้รักษาประตูตั้งแต่อายุ 17 ปี หลังจากได้เอไลเซนจึงได้เริ่มอาชีพผู้ฝึกสอนในวัย 20 ปี ให้แก่สโมสรมันแรซา (CE Manresa) ทีมในดิวิชัน 3 และได้ร่วมงานกับทีมต่าง ๆ หลายทีมในลีกของประเทศสเปนและสถาบันฝึกสอนของสโมสรอัสปัญญ็อล ทีมดังในลาลิกาสเปน ในระดับทีมชาติได้เป็นผู้ฝึกสอนผู้รักษาประตูให้แก่ทีมชาติอันดอร์รา (Andorra National Team)
หลังจากประสบความสำเร็จในรายการเซกุนดาดิบิซิออน เบ เมื่อครั้งที่ร่วมงานกับสโมสรลุสปิตาแล็ตกับสโมสรกัสเตยอน เขาก็ได้สิ้นสุดส่วนเกี่ยวข้องกับทีมดังกล่าวในช่วงเวลาเพียง 4 เดือนต่อมา ซึ่งผลงานในฤดูกาล 2011–2012 คือการเป็นผู้ฝึกสอนผู้รักษาประตูและเป็นนักวิเคราะห์กลยุทธ์ให้แก่สโมสรซาบาเด็ลย์ ทีมในเซกุนดาดิบิซิออน (ดิวิชัน 2)
ในฤดูกาล 2012 ได้เข้ามาทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลบุรีรัมย์ ยูไนเต็ด ในการแข่งขันไทยพรีเมียร์ลีกและประสบความสำเร็จกับทีมดังกล่าวในรายการแข่งขันเอฟเอคัพและโตโยต้าคัพ ภายหลังได้ประกาศสิ้นสุดสัญญากับสโมสรฟุตบอลบุรีรัมย์ ยูไนเต็ด ผ่านทางเฟซบุ๊กส่วนตัว
รามกฤษณะ
ศรีปรมหังสารามกฤษณะ (Sri Ramakrishna Paramahansa; ; 18 กุมภาพันธ์ 1836 – 16 สิงหาคม 1886, หรือนามเมื่อเกิด คทาธาร จัตโตปธยายะ (Gadadhar Chattopadhyaya) เป็นฤาษี, สันตะ และผู้นำทางศาสนาในศาสนาฮินดูในเบงกอลศตวรรษที่ 19 ศรีรามกฤษณะมีประสบการณ์ความอิ่มเอิบทางจิตวิญญาณตั้งแต่ยังเยาว์และได้รับอิทธิพลจากขนบทางศาสนามากมาย รวมทั้งความเคารพต่อองค์เทวีพระแม่กาลี, ตันตระ, ภักติ และ อทไวตะเวทันต์
เมื่อครั้นเป็นนักบวชที่ทักษิเณศวรกาลีมนเทียร นิสัยธรรมชาติและความปิติทางความเชื่อได้ทำให้ท่านมีความเข้าใจในสิ่งต่าง ๆ อย่างกว้างขวาง, นำพาท่านไปพบกับอาจารย์ทางจิตวิญญาณและผู้นำทางสังคมมากมาย ท่านได้ถ่ายทอดความรู้ต่าง ๆ ให้กับสาวก ที่ซึ่งต่อมาได้ตั้งเป็นคณะรามกฤษณะ ท่านค่อย ๆ ได้รับความเคารพบูชาอย่างมากจากชนชั้นนำของเบงกอลและในกลุ่มคนวงการศาสนา ที่ซึ่งนำไปสู่การก่อตั้งรามกฤษณะมาถ และ มิชชั่นรามกฤษณะ โดยผู้นำสาวกของท่าน สวามี วิเวกานันท์
ชวลิต อภัยวงศ์
ชวลิต อภัยวงศ์ เกิดวันที่ 24 กรกฏาคม พ.ศ.2429-25 กรกฎาคม พ.ศ.2544 เป็นอดีตรัฐมนตรี อดีตเลขาธิการพรรคประชาธิปัตย์ อดีตสมาชิกสภาผู้แทนราษฎรจังหวัดพระตะบอง และอดีตสมาชิกสภาผู้แทนราษฎรจังหวัดชลบุรี
ประวัติ
ชวลิต อภัยวงศ์ เป็นบุตรชายคนโตของพระยาอภัยภูเบศร (เลื่อม อภัยวงศ์)กับสงวน อภัยวงศ์ มีพี่น้องร่วมบิดามารดา 7 คน ดังนี้
นอกจากนี้ ชวลิตยังเป็นพี่น้องต่างมารดากับพระนางเจ้าสุวัทนา พระวรราชเทวี และมีพี่น้องต่างมารดาอีก 2 คนคือ
นายชวลิตสำเร็จการศึกษาระดับมัธยมศึกษาจากโรงเรียนเทพศิรินทร์
ก่อตั้งพรรคประชาธิปัตย์
เมื่อวันที่ 6 เมษายน พ.ศ. 2489 พ.ต.ควง อภัยวงศ์​ ได้ร่วมกับ ม.ร.ว.เสนีย์ ปราโมช และ ม.ร.ว.คึกฤทธิ์ ปราโมช รวมทั้งนักการเมืองกลุ่มหนึ่ง เช่น นายใหญ่ ศวิตชาต, นายเลียง ไชยกาล, ดร.โชติ คุ้มพันธ์, พระยาศราภัยพิพัฒ, นายบุญเท่ง ทองสวัสดิ์ และ นายฟอง สิทธิธรรม ก่อตั้ง พรรคประชาธิปัตย์ ขึ้น โดย พ.ต.ควง อภัยวงศ์​ ดำรงตำแหน่ง หัวหน้าพรรคคนแรก มี ม.ร.ว.เสนีย์​ ปราโมช​ เป็นรองหัวหน้าพรรค ม.ร.ว.คึกฤทธิ์​ ปราโมช​ เป็นเลขาธิการพรรค และมี นายชวลิต อภัยวงศ์​ ผู้มีศักดิ์เป็นน้องชาย เป็น รองเลขาธิการพรรค มีวัตถุประสงค์เพื่อเป็นพรรคฝ่ายค้านคานอำนาจรัฐบาลของนายปรีดี ที่ขณะนั้นมีอำนาจอย่างสูง ที่เข้ามาแทนที่รัฐบาล จอมพล ป. พิบูลสงคราม​
คัดค้านจอมพลถนอม
ก่อนเกิดเหตุการณ์ 14 ตุลาไม่นาน นายชวลิตได้เป็น 1 ใน 100 ของบุคคลที่ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ที่มหาวิทยาลัยธรรมศาสตร์ และเป็น 1 ใน 4 สมาชิกพรรคประชาธิปัตย์ที่ลงชื่อในคราวนั้น (อีก 3 คนคือ นายดำรง ลัทธพิพัฒน์, นายเทพ โชตินุชิต, นายพิชัย รัตตกุล)
สมาชิกสภาผู้แทนราษฎร
นายชวลิต อภัยวงศ์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 2 สมัย คือ
รัฐมนตรี
นายชวลิต อภัยวงศ์ ได้รับการแต่งตั้งเป็นรัฐมนตรี 1 สมัย คือ
วันจักรี
วันพระบาทสมเด็จพระพุทธยอดฟ้าจุฬาโลกมหาราช และ วันที่ระลึกมหาจักรีบรมราชวงศ์ หรือ วันจักรี เป็นวันที่ระลึกถึงพระบาทสมเด็จพระพุทธยอดฟ้าจุฬาโลกมหาราชและมหาจักรีบรมราชวงศ์ ตรงกับวันที่ 6 เมษายนของทุกปี
ประวัติ
วันที่ 6 เมษายน​ พ.ศ. 2325 เป็นวันที่พระบาทสมเด็จพระพุทธยอดฟ้าจุฬาโลกมหาราชเสด็จปราบดาภิเษกขึ้นครองราชสมบัติเป็นพระมหากษัตริย์แห่งราชวงศ์จักรีและทรงสถาปนากรุงเทพมหานครเป็นเมืองหลวงของประเทศไทย
ด้วยพระมหากรุณาธิคุณดังกล่าว ในปี พ.ศ. 2416 พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้หล่อพระบรมรูปพระบาทสมเด็จพระเจ้าอยู่หัว 4 พระองค์ ได้แก่ พระบาทสมเด็จพระพุทธยอดฟ้าจุฬาโลกมหาราช พระบาทสมเด็จพระพุทธเลิศหล้านภาลัย พระบาทสมเด็จพระนั่งเกล้าเจ้าอยู่หัว และพระบาทสมเด็จพระจอมเกล้าเจ้าอยู่หัว เพื่อประดิษฐานไว้ให้พระมหากษัตริย์องค์ต่อมา พระบรมวงศานุวงศ์ ข้าราชการ และประชาชนได้ถวายบังคมระลึกถึงพระมหากรุณาธิคุณเป็นธรรมเนียมปีละครั้ง และโปรดเกล้าฯ ให้อัญเชิญไปประดิษฐานไว้บนพระที่นั่งดุสิตมหาปราสาท แต่มีการย้ายสถานที่ในการประดิษฐานหลายครั้ง เช่น พระที่นั่งสุทไธสวรรยปราสาท และพระที่นั่งศิวาลัยมหาปราสาท เป็นต้น ต่อมาในรัชสมัยพระบาทสมเด็จพระมงกุฎเกล้าเจ้าอยู่หัวโปรดให้ย้ายพระบรมรูปมาไว้ ณ ปราสาทพระเทพบิดร ในวัดพระศรีรัตนศาสดาราม พร้อมกับพระบรมรูปของรัชกาลที่ 5​ พระบรมชนกนาถ
จนกระทั่ง ในเดือนเมษายน พ.ศ. 2461 การซ่อมแซมก่อสร้างและประดิษฐานพระบรมรูปทั้ง 5 รัชกาล จึงสำเร็จลุล่วง และได้มีพระบรมราชโองการประกาศตั้งพระราชพิธีถวายบังคมพระบรมรูป ในวันที่ 6 เมษายน​ปีนั้น และต่อมาโปรดฯ ให้เรียกวันที่ 6 เมษายน​ว่า “วันจักรี”
พระบาทสมเด็จพระมงกุฎเกล้าเจ้าอยู่หัว​ มีพระราชดำริที่จะพระราชทานโอกาสเตือนน้ำใจแก่ประชาชน ได้ระลึกถึงความเดิมว่า ราชอาณาจักรไทยได้กลับเป็นอิสรภาพขึ้นดังโบราณกาล ด้วยพระบรมเดชานุภาพของพระบาทสมเด็จพระพุทธยอดฟ้าจุฬาโลกมหาราช​ ปฐมบรมกษัตริย์แห่งพระบรมราชจักรีวงศ์​ และดำรงความเป็นอิสรภาพต่อมาด้วยพระบรมราโชบายแห่งสมเด็จพระมหากษัตราธิราชเจ้าที่ได้สืบสนองพระองค์ ประกอบด้วยพระปรีชาญาณต่าง ๆ อันควรแก่สมัย ราชอาณาจักรไทยจึงดำรงความเป็นอิสรภาพสืบมา
ด้วยเหตุนี้ จึงทรงพระกรุณาโปรดเกล้าฯ ให้อัญเชิญพระบรมรูป สมเด็จพระบูรพมหากษัตริยาธิราชเจ้า ทั้ง 5 รัชกาล ซึ่งเดิมประดิษฐาน ณ พระที่นั่งศิวาลัยมหาปราสาท ไปประดิษฐานยังปราสาทพระเทพบิดร แล้วให้มีการถวายบังคมพระบรมรูป สมเด็จพระบูรพมหากษัตริยาธิราชเจ้า ในวันที่ 6 เมษายน เป็นประเพณีสืบไป
ทรงพระกรุณาโปรดเกล้าฯ ให้เรียกวันนี้ว่า “วันจักรี” เนื่องจากเป็นวันที่พระบาทสมเด็จพระพุทธยอดฟ้าจุฬาโลกมหาราช เสด็จกรีฑาทัพกลับพระนคร ทรงรับอัญเชิญเสด็จขึ้นเป็นปฐมบรมกษัตริย์แห่งพระบรมราชจักรีวงศ์ การถวายบังคมพระบรมรูป สมเด็จพระบูรพมหากษัตริยาธิราช เนื่องในวันจักรี จึงเกิดขึ้นเป็นครั้งแรก เมื่อวันที่ ๖ เมษายน ๒๔๖๒ โดยพระบาทสมเด็จพระมงกุฎเกล้าเจ้าอยู่หัว​ ได้ทรงพระราชบันทึกเหตุการณ์นี้ในบันทึกจดหมายเหตุรายวัน พระพุทธศักราช ๒๔๖๒ ความตอนหนึ่งว่า
“บ่ายวันนี้ได้เข้าไปถวายบังคมพระบรมรูปที่ในปราสาทพระเทพบิดร ในเวลาที่เราไป ก็ยังมีข้าราชการและประชาชนอยู่มาก และได้ข่าวว่าตั้งแต่เช้ามีคนเข้าไปถวายบังคมพระบรมรูปเป็นอันมาก...งานนี้นับว่าเป็นพระเกียรติยศงดงามดีมาก เพราะผู้คนไปอย่างแน่นหนา...เราได้ให้เรียกวันนี้ว่า วันจักรี”
นับแต่นั้นเป็นต้นมา สมเด็จพระมหากษัตริยาธิราชผู้ทรงสืบราชสันตติวงศ์ทุกรัชกาลสืบมากระทั่งรัชกาลปัจจุบัน ทรงพระกรุณาโปรดเกล้าฯ พระราชทานพระบรมราชานุญาตให้พระบรมวงศานุวงศ์ ข้าราชการ และประชาชน เข้าถวายบังคมพระบรมรูป สมเด็จพระบูรพมหากษัตริยาธิราชเจ้า ณ ปราสาทพระเทพบิดร ในวันที่ ๖ เมษายนของทุกปี เพื่อน้อมรำลึกถึงพระมหากรุณาธิคุณของสมเด็จพระบูรพมหากษัตริยาธิราช ที่ได้ทรงบำเพ็ญพระราชกรณียกิจนานัปการเพื่อความเจริญมั่นคง เป็นมูลฐานแห่งความผาสุกร่มเย็นของราชอาณาจักรไทยมาตราบเท่าทุกวันนี้
รัฐสภาสวีเดน
รัฐสภาแห่งราชอาณาจักรสวีเดน หรือ ริกส์ดอก (, แปลว่า "สภาแห่งราชอาณาจักร"; หรือ riksdagen หรือ Sveriges riksdag )  คือรัฐสภา (สภานิติบัญญัติ) แห่งราชอาณาจักรสวีเดน โดยเป็นระบบสภาเดี่ยวตั้งแต่ค.ศ. 1971 โดยประกอบด้วยสมาชิกจำนวน 349 คนโดยมาจากการเลือกตั้งระบบสัดส่วนแบบบัญชีรายชื่อ โดยนับตั้งแต่ ค.ศ. 1994 เป็นต้นมาผู้แทนมีวาระสี่ปี
บทบาทหน้าที่ตามรัฐธรรมนูญสวีเดนของรัฐสภานั้นกำกับไว้ในเรื่องของหน้าที่ของรัฐบาล (Regeringsformen) และวิธีการปฏิบัติงานภายในนั้นกำกับไว้ในกฎหมายรัฐสภา (Riksdagsordningen)
รัฐสภามีที่ทำการอยู่ที่ทำเนียบรัญบาล (Riksdagshuset ) ในกรุงสตอกโฮล์ม โดยรัฐสภาริกซ์ดอกนั้นมีพื้นฐานมาจากสภาริกซ์ดอกในอดีตตั้งแต่ ค.ศ. 1435 และต่อมาใน ค.ศ. 1866 ภายหลังการปฏิรูปทางบทบาทของรัฐบาล ค.ศ. 1809 รัฐสภานั้นใช้ระบบสองสภา โดยมีสภาสูง (Första Kammaren) และสภาล่าง (Andra Kammaren)
การเลือกตั้งครั้งล่าสุดคือเมื่อวันที่ 9 กันยายน ค.ศ. 2018
ซูบารุ บีไฟฟ์ทีพีเอช
Subaru B5-TPH ถูกนำออกแสดงครั้งแรกที่งานโตเกียวมอเตอร์โชว์ ในปี 2005 และยังเป็นรถแนวคิดที่ออกแบบได้โดดเด่นที่สุดของซุบารุในปีนั้น ด้วย เคื่องยนต์บอกเซอร์ไฮบริดที่มาพร้อมกับเทอร์โบ ท่อไอเสียคู่ทรงสี่เหลี่ยม ฝาท้ายและไฟท้ายทรงแปลกตา และเสาบี (B-pillar) ที่ลาดยาว เคื่องยนต์บอกเซอร์ไฮบริดพร้อมเทอร์โบขนาด 2 ลิตร มีพละกำลัง 256 แรงม้า(191 กิโลวัตต์) และแรงบิด 343 นิวตัน-เมตร
ราชสกุลจักรพงษ์
ราชสกุลจักรพงษ์ ในราชกิจจานุเบกษาสะกดว่า จักรพงศ์ เป็นราชสกุลที่สืบเชื้อสายจากสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ พระราชโอรสในพระบาทสมเด็จพระจุลจอมเกล้าเจ้าอยู่หัว และสมเด็จพระศรีพัชรินทราบรมราชินีนาถ พระบรมราชชนนีพันปีหลวง มีตราประจำราชสกุล เป็นจักรและตะบองไขว้กัน มีที่มาจากพระนามจักรพงษ์ ภาษาอังกฤษเขียนออกมาฝรั่งอ่านว่า จักรกระบอง
ประวัติ
ต้นราชสกุลจักรพงษ์คือสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ หรือทูลกระหม่อมเล็ก พระราชโอรสในพระบาทสมเด็จพระจุลจอมเกล้าเจ้าอยู่หัว และสมเด็จพระศรีพัชรินทราบรมราชินีนาถ พระบรมราชชนนีพันปีหลวง พระราชอนุชาในพระบาทสมเด็จพระมงกุฎเกล้าเจ้าอยู่หัว และเป็นพระเชษฐาธิราชในพระบาทสมเด็จพระปกเกล้าเจ้าอยู่หัว
แต่สมเด็จเจ้าฟ้าจักรพงษ์ภูวนาถได้แหวกม่านประเพณีด้วยการเสกสมรสกับคัทริน เดสนิตสกี สุภาพสตรีจากจักรวรรดิรัสเซีย และทำให้พระราชชนกและพระราชชนนีทรงผิดหวังและกริ้วหนัก เพราะในขณะนั้นสมเด็จเจ้าฟ้าจักรพงษ์ภูวนาถเป็นรัชทายาทลำดับที่สองแห่งการสืบราชสันตติวงศ์ เมื่อพระบาทสมเด็จพระจุลจอมเกล้าเจ้าอยู่หัวทรงตรัสถามสมเด็จเจ้าฟ้าจักรพงษ์ภูวนาถว่า "ถ้ามีลูกออกมาแล้ว จะให้มันเป็นอะไร" สมเด็จเจ้าฟ้าจักรพงษ์ภูวนาถกราบบังคมทูลตอบว่า "ไม่ต้องเป็นอะไรเลย ให้มันเป็นมิสเตอร์ก็ได้" หม่อมคัทรินประสูติพระโอรส "ลูกครึ่ง" และมีฐานันดรเป็นหม่อมเจ้าโดยอัตโนมัติคือหม่อมเจ้าพงษ์จักร ซึ่งสมเด็จพระศรีพัชรินทราบรมราชินีนาถ พระบรมราชชนนีพันปีหลวงประทานพระนาม
ล่วงมาในรัชกาลพระบาทสมเด็จพระมงกุฎเกล้าเจ้าอยู่หัวทรงรับหม่อมคัทรินเป็นสะใภ้หลวง และพระราชทานนามสกุลให้ว่า ณ พิศณุโลก เมื่อ พ.ศ. 2456 สำหรับหม่อมคัทรินเป็นกรณีพิเศษ ต่อมาหม่อมคัทรินหย่าร้างกับพระสวามีในปี พ.ศ. 2462 ออกจากสยามไปอยู่เซี่ยงไฮ้ ส่วนสมเด็จเจ้าฟ้าจักรพงษ์ภูวนาถอยู่กินกับหม่อมเจ้าชวลิตโอภาศ รพีพัฒน์ระยะหนึ่งโดยมิได้เสกสมรส เพราะมิได้รับพระบรมราชานุญาต ก่อนทิวงคตในปีถัดมา พระบาทสมเด็จพระมงกุฎเกล้าเจ้าอยู่หัวมีพระกรุณาสงสารพระภาติยะซึ่งกำพร้าชนกชนนี จึงสถาปนาหม่อมเจ้าพงษ์จักรขึ้นเป็นพระเจ้าวรวงศ์เธอ พระองค์เจ้าจุลจักรพงษ์เมื่อวันที่ 25 กรกฎาคม พ.ศ. 2463 แต่ในปี พ.ศ. 2466 ทรงร่างกฎมนเทียรบาลว่าด้วยการสืบราชสันตติวงศ์ ประกาศใช้เมื่อ พ.ศ. 2467 ให้ยกเว้นผู้มีพระชายาเป็นนางต่างด้าวจากการสืบราชสันตติวงศ์ ด้วยเหตุนี้พระองค์เจ้าจุลจักรพงษ์จึงถูกตัดออกจากการสืบราชสมบัติ เพราะมีหม่อมมารดาเป็นนางต่างด้าว
ต่อมาในรัชสมัยพระบาทสมเด็จพระปกเกล้าเจ้าอยู่หัวได้พระราชทานราชสกุลแก่พระเจ้าวรวงศ์เธอ พระองค์เจ้าจุลจักรพงษ์ พระภาติยะว่า จักรพงศ์ ณ อยุธยา (Chakrabongs na Ayudhya) เมื่อวันที่ 5 มิถุนายน พ.ศ. 2472 โดยพระบาทสมเด็จพระปกเกล้าเจ้าอยู่หัวรับสั่งกับพระองค์เจ้าจุลจักรพงษ์ว่า "อย่าแต่งงานกับสตรีต่างชาติ" แต่ในปี พ.ศ. 2481 พระเจ้าวรวงศ์เธอ พระองค์เจ้าจุลจักรพงษ์ได้ขอพระบรมราชานุญาตเสกสมรสกับเอลิสะเบธ ฮันเตอร์ (Elisabeth Hunter) สตรีชาวสหราชอาณาจักรเชื้อสายอังกฤษและสกอต และมีธิดาคือหม่อมราชวงศ์นริศรา จักรพงษ์ ทำให้ราชสกุลนี้มีเชื้อสายยุโรปมากขึ้น
หม่อมราชวงศ์นริศราสมรสครั้งแรกกับแอลเลน เลวี (Allen Levy) ชายสหราชอาณาจักรเชื้อสายยิว จึงเปลี่ยนไปใช้ชื่อสกุลสามี มีบุตรคือจุลจักร จักรพงษ์ แต่หลังการหย่าร้าง หม่อมราชวงศ์นริศราจึงกลับมาใช้ราชสกุลจักรพงษ์ตามเดิม แล้วสมรสอีกครั้งกับกอสวัสดิ์ สวัสดิวัตน ทอมสัน ลูกครึ่งไทย-อังกฤษ ผู้มีมารดามาจากราชสกุลสวัสดิวัตน มีบุตรชายอีกคนหนึ่งคือภูวสวัสดิ์ บุตรทั้งสองใช้ราชสกุลจักรพงษ์ตามมารดา มิได้สืบตามบิดาอย่างปรกติ จึงไม่ลงท้ายว่า ณ อยุธยา ต่อมาจุลจักรสมรสกับทัศนาวลัย องอาจอิทธิชัย นักแสดงหญิงชาวไทยมุสลิมเมื่อ พ.ศ. 2552 จึงเปลี่ยนไปนับถือศาสนาตามภรรยา ด้วยเหตุนี้ราชสกุลจักรพงษ์ในสายของจุลจักรจึงนับถือศาสนาอิสลาม
อ้างอิง
หม่อมราชวงศ์นริศรา จักรพงษ์ ซึ่งเป็นหลานสาวของคัทริน ระบุว่า "...จริง ๆ แล้วยังไม่ชัดเจนว่าหม่อมย่า [หม่อมคัทริน ณ พิศณุโลก] เป็นคนรัสเซียที่เกิดในยูเครนหรือเป็นคนยูเครนแท้ ๆ [...] แล้ว [หม่อมย่า] ก็รักยูเครนตลอด พอกลับไปที่ยูเครนก็จะใส่ชุดยูเครน เพราะฉะนั้นถ้าพูดตามประสาของสมัยนี้ หม่อมย่าก็ self-identified ว่าเป็นยูเครน..."
มัรยัม บินต์ อิมรอน
มัรยัม บินต์ อิมรอน (مَرْيَم بِنْت عِمْرَان) ศาสนาอิสลามนับถือในฐานะสตรีนางเดียวที่มีชื่อในคัมภีร์อัลกุรอาน ซึ่งกล่าวถึงนาง 70 ครั้งและระบุอย่างชัดเจนว่านางเป็นสตรีที่ยิ่งใหญ่ที่สุดที่เคยมีมา   ในคัมภีร์อัลกุรอาน มีเรื่องราวของนางเกี่ยวข้องกับ 3 ซูเราะฮ์ มักกียะฮ์ (19, 21, 23) และ 4 ซูเราะฮ์ มะดะนียะฮ์ (3, 4, 5, 66) ซูเราะฮ์ที่ 19, มัรยัม (ซูเราะฮ์), ได้รับการตั้งชื่อตามชื่อของนาง อัลกุรอานกล่าวถึงพระนางมัรยัมบ่อยกว่า พระคัมภีร์
ตามคัมภีร์กุรอาน บิดามารดาของพระนางมัรยัมได้ดุอาอ์ขอลูก ในที่สุดคำขอของพวกเขาก็ได้รับอนุมัติจากอัลลอฮ์ และมารดาของพระนางมัรยัมก็ตั้งครรภ์ อิมรอนบ้ดาของนางเสียชีวิตก่อนที่นางจะเกิด หลังจากคลอด นางได้รับการดูแลโดย นบีซะกะรียา อาผู้เป็นผู้ปกครองให้นาง ตามคัมภีร์อัลกุรอาน พระนางมัรยัมได้รับสาส์นจากอัลลอฮ์ผ่านทางเทวทูตญิบรีล อัลลอฮ์ทรงตรัสกับพระนางมัรยัมว่านางได้ตั้งครรภ์บุตรอย่างอัศจรรย์ผ่านการแทรกแซงของพระวิญญาณบริสุทธิ์ แม้ว่านางจะยังบริสุทธิ์อยู่ก็ตาม อัลลอฮ์ทรงเลือกชื่อบุตรของนาง โดยเป็นอีซา (พระเยซู) ซึ่งจะเป็น "ผู้ถูกเจิม" พระเมสสิยาห์ตามสัญญา ด้วยเหตุนี้ ความเชื่อของอิสลามดั้งเดิมจึงยึดถือการประสูติอันบริสุทธิ์ของพระเยซู และแม้ว่านักคิดอิสลามแบบดั้งเดิมจะไม่เคยตั้งข้อสงสัยเกี่ยวกับความบริสุทธิ์ตลอดกาลของพระนางมัรยัม โดยทั่วไปแล้วในอิสลามดั้งเดิมก็เห็นพ้องกันว่าพระนางมัรยัมยังคงบริสุทธิ์ ตลอดชีวิตของนาง โดยคัมภีร์อัลกุรอานกล่าวถึงการทำให้พระนางมัรยัมบริสุทธิ์ “จากการสัมผัสของมนุษย์” ซึ่งบ่งบอกถึงความบริสุทธิ์ตลอดกาลในความคิดของบิดาผู้มีชื่อเสียงโด่งดังที่สุดหลายคนในศาสนาอิสลาม
เชื่อกันว่าพระนางมัรยัมได้รับการคัดเลือกจากอัลลอฮ์ เหนือสิ่งอื่นใดคือ "สตรีแห่งสากลโลก" ในศาสนาอิสลาม นางถูกอ้างถึงด้วยชื่อต่างๆ ในอัลกุรอาน โดยชื่อที่โดดเด่นที่สุดคือ อัลกอนิตะฮ์
ตระกูล
อัลกุรอาน เรียกนางมารีย์ว่า "บุตรสาวของอิมรอน " และกล่าวถึงผู้คนที่เรียกนางว่า "น้องสาวของฮารูน (อาโรน)" มารดาของนางซึ่งถูกกล่าวถึงในอัลกุรอานในฐานะภรรยาของอิมรอน ได้ดุอาอ์ขอบุตรและตั้งครรภ์ในที่สุด ตามรายงานของอัฏเฏาะบารี มารดาของพระนางมัรยัม มีชื่อว่า ฮันนะฮ์ ( حنة) และ อิมรอน (عمران) สามีของนางเสียชีวิตก่อนที่บุตรจะเกิด ฮันนะฮ์คาดหวังว่าบุตรจะเป็นผู้ชาย จึงสาบานว่าจะอุทิศตนเพื่อแยกตัวและรับใช้ในพระวิหาร อย่างไรก็ตาม ฮันนะฮ์ให้กำเนิดบุตรสาวคนหนึ่งแทน และตั้งชื่อนางว่ามัรยัม
ในอัลกุรอาน
มีการกล่าวถึงพระนางมัรยัมบ่อยครั้งในคัมภีร์อัลกุรอาน และเรื่องเล่าของนางเกิดขึ้นอย่างสม่ำเสมอตั้งแต่บทแรกสุดที่วะฮีย์ในมักกะฮ์ ไปจนถึงโองการสุดท้ายที่วะฮีย์ในอัลมะดีนะฮ์
การประสูติ
การประสูติของพระนางมัรยัมมีบันทึกไว้ในอัลกุรอานโดยกล่าวถึงบิดาและมารดาของนาง บิดาของพระนางมัรยัมชื่อ อิมรอน เขาคือ โยอาคิม ในประเพณีของคริสเตียน มารดาของนาง ตามอัฏเฏาะบารี ชื่อว่า ฮันนะฮ์ ซึ่งเป็นชื่อเดียวกับในประเพณีของคริสเตียน (นักบุญอันนา) วรรณกรรมของชาวมุสลิมเล่าว่าอิมรอนและภรรยาของเขาแก่และไม่มีบุตร และวันหนึ่ง การเห็นนกบนต้นไม้กำลังเลี้ยงลูกอ่อนของมันกระตุ้นความปรารถนาของฮันนะฮ์ที่จะมีบุตร นางดุอาอ์ต่ออัลลอฮ์เพื่อให้ความปรารถนาของนางสำเร็จ และสาบานว่าหากดุอาอ์ของนางได้ถูกการตอบรับว่าบุตรของนางจะอุทิศตนเพื่อรับใช้อัลลอฮ์
วัยเด็ก
อิมาม ญะอ์ฟัร อัศศอดิก เล่าว่าเมื่อพระนางมัรยัมโตขึ้น นางจะเข้าไปในมิห์รอบ และสวมผ้าคลุมเพื่อไม่ให้ใครเห็นนาง นบีซะกะรียาเข้าไปในมิห์รอยและพบว่านางมีผลไม้ฤดูร้อนในฤดูหนาวและผลไม้ฤดูหนาวในฤดูร้อน ท่านถามว่า "นี่มาจากไหน" นางกล่าวว่า “มันมาจากอัลลอฮ์ แท้จริงอัลลอฮ์ทรงจัดเตรียมให้แก่ผู้ที่พระองค์ทรงประสงค์โดยปราศจากการคิดคำนวน"[3:37]
การประกาศ
การประสูติอันบริสุทธิ์ของนบีอีซามีความสำคัญสูงสุดในศาสนาอิสลาม เป็นปาฏิหาริย์ที่สำคัญที่สุดประการหนึ่งของอัลลอฮ์ การกล่าวถึงอย่างชัดเจนครั้งแรกของการประกาศที่คาดเดาถึงการประสูติของนบีอีซาอยู่ในอัลกุรอาน 19:20 ที่มัรยัมถามญิบรีล (กาเบรียล) ว่านางจะตั้งครรภ์ได้อย่างไร ในเมื่อไม่มีใครแตะต้องนาง คำตอบของญิบรีลทำให้พระนางมัรยัมมั่นใจว่าทุกสิ่งเป็นเรื่องง่ายสำหรับอัลลอฮ์ และการประสูติอันบริสุทธิ์ของนบีอีซาจะเป็นสัญญาณสำหรับมนุษยชาติ การประสูติถูกกล่าวถึงในภายหลังในอัลกุรอาน 66:12, โดยที่อัลกุรอานระบุว่าพระนางมัรยัมยังคง "บริสุทธิ์" ในขณะที่อัลลอฮ์ทรงอนุญาตให้มีชีวิตหนึ่งขึ้นในครรภ์ของพระนางมัรยัม การกล่าวถึงการประกาศครั้งที่สามอยู่ใน กุรอาน 3:42–43 ซึ่งพระนางมัรยัมยังได้รับข่าวดีว่านางได้รับเลือกให้อยู่เหนือสตรีแห่งการสร้างทั้งหมด
นักตัฟซีรอัลกุรอานได้กล่าวถึงโองการสุดท้ายว่า พระนางมัรยัมนั้นใกล้เคียงกับสตรีที่สมบูรณ์มากที่สุดเท่าที่จะเป็นไปได้ และนางปราศจากความล้มเหลวเกือบทั้งหมด แม้ว่าอิสลามจะให้เกียรติสตรีจำนวนมาก รวมถึง ฮะวาอ์, ฮาญัร, ซาเราะฮ์, อาซียะฮ์, เคาะดียะฮ์, ฟาฏิมะฮ์, อาอิชะฮ์, ฮัฟเศาะฮ์ บินต์ อุมัร นักตัฟซีนหลายคน ปฏิบัติตามข้อนี้ในความหมายที่สมบูรณ์ และเห็นพ้องกันว่า พระนางมัรยัม เป็นสตรีที่ยิ่งใหญ่ที่สุดตลอดกาล อย่างไรก็ตาม นักตัฟซีรคนอื่นๆ ในขณะที่ยังคงยืนยันว่าพระนางมัรยัมเป็น "ราชินีแห่งธรรมิกชน" ตีความข้อนี้ว่าหมายความว่าพระนางมัรยัมเป็นผู้หญิงที่ยิ่งใหญ่ที่สุดในยุคนั้น และฟาฏิมะฮ์ เคาะฎียะฮ์ และอาซียะฮ์ก็ยิ่งใหญ่ไม่แพ้กัน ตามอรรถกถา และวรรณคดี กาเบรียลปรากฏแก่พระนางมัรยัมซึ่งยังอายุน้อย ในรูปของชายรูปร่างดีที่มี "ใบหน้าที่เปล่งปลั่ง" และประกาศการประสูติของนบีอีซาแก่นาง หลังจากที่นางประหลาดใจในทันที นางก็มั่นใจกับคำตอบของมะลาอิกะฮ์ ว่าอัลลอฮ์ทรงมีอำนาจที่จะทำทุกสิ่งได้ รายละเอียดของความคิดไม่ได้ถูกกล่าวถึงในระหว่างการเยือนของมะลาอิกะฮ์ แต่ที่อื่น ๆ คัมภีร์กุรอานกล่าวว่า (คัมภีร์กุรอาน 21:91) และ 66:12 ) ว่าอัลลอฮ์ทรงเป่า "พระวิญญาณของพระองค์" เข้าสู่พระนางมัรยัมในขณะที่พระนางทรงบริสุทธิ์
กำเนิดบริสุทธิ์
ตามคัมภีร์อัลกุรอาน อัลลอฮ์ทรงเลือกพระนางมัรยัมถึง 2 ครั้ง “โอ้พระนางมัรยัม! และได้ทรงเลือกนางให้เหนือบรรดาสตรีแห่งประชาชาติทั้งหลาย (กุรอาน 3:42) และการเลือกครั้งแรกคือการเลือกของนางพร้อมกับข่าวดีที่แจ้งแก่อิมรอน อย่างที่ 2 คือนางตั้งครรภ์โดยไม่มีชาย ด้วยเหตุนี้นางจึงได้รับเลือกเหนือบรรดาสตรีคนอื่นๆ ในโลก
อัลกุรอานบรรยายการประสูติบริสุทธิ์ของนบีอีซาหลายครั้ง ในบทที่ 19 (มัรยัม) โองการ (อายะฮ์) 17–21, มีการประกาศ ตามด้วยการให้กำเนิดอันบริสุทธิ์ในเวลาอันควร ในศาสนาอิสลาม นบีอีซาถูกเรียกว่า "พระวิญญาณของอัลลอฮ์" เพราะท่านถูกสร้างผ่านการกระทำของพระวิญญาณ (ญิบรีล)  แต่ความเชื่อนั้นไม่รวมถึงหลักคำสอนของการมีอยู่ก่อนของพระองค์ เช่นเดียวกับในศาสนาคริสต์ อัลกุรอาน 3:47 ยังสนับสนุนความบริสุทธิ์ของพระนางมัรยัม โดยเปิดเผยว่า "ไม่มีใครแตะต้องนาง" คัมภีร์กุรอาน 66:12 ระบุว่านบีอีซาประสูติเมื่อพระวิญญาณของอัลลอฮ์ถูกเป่าบนพระนางมัรยัมซึ่งบริสุทธิ์
เรื่องเล่าของอัลกุรอานเกี่ยวกับการประสูติของอันบริสุทธิ์ค่อนข้างแตกต่างจากในพันธสัญญาใหม่ คัมภีร์อัลกุรอานกล่าวว่าเมื่อความเจ็บปวดจากการคลอดบุตรมาถึงพระนางมัรยัม นางจึงจับต้นอินทผลัมที่อยู่ใกล้เคียง ณ จุดนี้ มีเสียงมาจาก "ใต้ต้นอินทผลัม" หรือ "ข้างใต้นาง" ซึ่งกล่าวว่า "อย่าโศกเศร้า! เพราะพระเจ้าของเจ้าทรงให้มีลำธารอยู่ใต้เจ้า “และจงเขย่าต้นอินทผาลัม แล้วปล่อยให้อินทผลัมสุกใหม่ๆ ตกลงมาบนตัวเจ้า” คัมภีร์กุรอานบรรยายต่อไปว่าพระนางมัรยัมสาบานว่าจะไม่พูดกับชายใดในวันนั้น เนื่องจากอัลลอฮ์จะทรงให้นบีอีซา ซึ่งชาวมุสลิมเชื่อว่าพูดในเปลได้ แสดงปาฏิหาริย์ครั้งแรกของท่าน คัมภีร์อัลกุรอานเล่าต่อไปว่าจากนั้นพระนางมัรยัมก็พาพระเยซูไปที่พระวิหาร ซึ่งทันทีที่นางเริ่มถูกเยาะเย้ยโดยผู้ชายทุกคน ยกเว้นนบีซะกะรียา ผู้เชื่อในกำเนิดบริสุทธิ์ ชาวอิสราเอล ถามพระนางมัรยัมว่านางมีบุตรได้อย่างไรในขณะที่ยังไม่ได้แต่งงาน ซึ่งพระนางมัรยัมชี้ไปที่ทารกอีซา ในตอนนั้นตามที่คัมภีร์กุรอาน ทารกอีซาเริ่มพูดในเปล และพูดถึงสารของท่านเป็นครั้งแรก
ประเพณีอิสลาม
พระนางมัรยัมเป็นหนึ่งในบุคคลที่ได้รับเกียรติมากที่สุดในศาสนศาสตร์ของอิสลาม โดยชาวมุสลิมมองว่านางเป็นหนึ่งในสตรีที่ชอบธรรมที่สุดที่เคยดำเนินชีวิตตามอายะฮ์อัลกุรอาน โดยอ้างอิงถึงการทักทายเทวทูตในระหว่างการประกาศ ว่า "โอ้ มัรยัม อัลลอฮ์ได้ทรงเลือกเจ้าแล้ว และชำระเจ้สให้บริสุทธิ์ พระองค์ทรงเลือกเจ้าให้อยู่เหนือบรรดาสตรีที่ทรงสร้าง" ชาวมุสลิมส่วนน้อยมองว่านางเป็นนบี ผู้หญิงมุสลิมดูนางเป็นตัวอย่างและเป็นที่รู้จักในการไปเยี่ยมชมมะกอมทั้งของชาวมุสลิมและชาวคริสต์ ประเพณีของชาวมุสลิม เช่นเดียวกับชาวคริสต์ ยกย่องความทรงจำของนางที่อัลมะเฏาะรียะฮ์ ใกล้กรุงไคโร และในกรุงเยรูซาเล็ม ชาวมุสลิมยังไปเยี่ยมชม Bath of Mary ในกรุงเยรูซาเล็ม ซึ่งประเพณีของชาวมุสลิมเล่าขานกันว่า พระนางมัรยัม ครั้งหนึ่งเคยอาบน้ำ และบางครั้งสถานที่นี้ก็เคยถูกเยี่ยมชมโดยผู้หญิงที่ต้องการวิธีรักษาภาวะเป็นหมัน ต้นไม้บางชนิดได้รับการตั้งชื่อตามมัรยัม เช่น มัรยัมมียะฮ์ ซึ่งตามประเพณีเล่าขาน ได้กลิ่นหอมหวานเมื่อพระนางมัรยัมเช็ดหน้าผากของนางด้วยใบไม้ พืชอีกชนิดหนึ่งคือ กัฟมัรยัม (อนาสตาติกา) ซึ่งสตรีมุสลิมบางคนใช้เพื่อช่วยในการตั้งครรภ์ และน้ำของพืชนี้ให้ผู้หญิงดื่มขณะดุอาอ์
วรรณกรรมอิสลามไม่ได้เล่าเหตุการณ์มากมายจากชีวิตภายหลังของมารีย์ และ แม่พระรับเกียรติยกขึ้นสวรรค์ของนางก็ไม่มีอยู่ในบันทึกของชาวมุสลิม อย่างไรก็ตาม นักวิชาการมุสลิมร่วมสมัยบางคน เช่น มาร์ติน ลิงส์ ยอมรับข้อสันนิษฐานนี้ว่าเป็นเหตุการณ์ทางประวัติศาสตร์จากชีวิตของพระนางมัรยัม หนึ่งในเหตุการณ์ที่ไม่ค่อยมีใครรู้จักซึ่งบันทึกไว้ในวรรณกรรมมุสลิมคือเหตุการณ์ที่พระนางมารีย์ไปเยือนกรุงโรม ของยอห์น (ยูฮันนา) และ ยูดา (ตะดาวุส) อัครทูต (อัลฮะวารียูน) ของนบีอีซา ในรัชสมัยของเนโร
แรนวอลเลย์ 35
แรนวอลเลย์ 35 (Rennes Volley 35) เป็นสโมสรวอลเลย์บอลชายอาชีพตั้งอยู่ที่เมืองแรน จังหวัดอีเลวีแลน ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1946 และปัจจุบันลงแข่งขันในลีกอา
มาแกดอนีอุม
อนุสรณ์สถาน "อีลินแดน" (Споменик „Илинден“) หรือ มาแกดอนีอุม (Македониум, Makedonium) เป็นอนุสรณ์สถานในเมืองกรูแชวอ ประเทศมาซิโดเนียเหนือ เปิดอย่างเป็นทางการในปี 1974 ในโอกาสครบรอบ 30 ปีของสมัยประชุมที่สองของสมัชชาต่อต้านฟาสซิสต์เพื่อการปลดแอกแห่งชาติมาซิโดเนีย และ 71 ปีของการก่อการกำเริบอีลินแดน ผลงานออกแบบโดยยอร์ดัน กราบูลอสกี และอิสกรา กราบูลอสกา
เทศบาลตำบลบ้านไร่
เทศบาลตำบลบ้านไร่ อาจหมายถึง
เลขควอนตัมแม่เหล็ก
ในฟิสิกส์อะตอม เลขควอนตัมแม่เหล็ก (Magnetic quantum number) สัญลักษณ์ คือ m เป็นหนึ่งในเลขควอนตัม (quantum number)  ซึ่งใช้อธิบายสถานะของอิเล็กตรอนในอะตอม เลขควอนตัมแม่เหล็กจะแสดงจำนวนออบิทัลตามระดับพลังงานย่อย และใช้เพื่อแสดงความสัมพันธ์กับเลขควอนตัมโมเมนตัมเชิงมุม (Azimuthal quantum number) ของออบิทัล
ระดับพลังงานย่อยของอิเล็กตรอน เช่น s, p, d และ f มีเลขควอนตัมโมเมนตัมเชิงมุม ℓ = 0, 1, 2 และ 3 ตามลำดับ และมีเลขควอนตัมแม่เหล็ก m จะอยู่ในช่วง -ℓ ถึง + ℓ ยกตัวอย่างเช่น ระดับพลังงานย่อย s ประกอบด้วย 1 ออบิทัล มีค่า m เท่ากับ 0 ระดับพลังงานย่อย p ประกอบด้วย 3 ออบิทัล มีค่า m เท่ากับ -1, 0 และ -1 เป็นต้น
คำวิเศษ
"คำวิเศษ" เป็นซิงเกิลของวงดนตรีเครสเชนโด้ ประพันธ์เนื้อร้องและแต่งทำนองโดย อุทัย บุนทรีรัตน์ และเรียบเรียงโดย นรเทพ มาแสง (นอ), ชินพัฒน์ หงส์อัมพร (แชมป์) เพลงนี้ยังรวมในอัลบั้ม Continue
เนื้อหาของเพลงพูดถึงคำบางคำจากคนทั่ว ๆ ไป ได้ยินแล้วบางครั้งก็ลอยผ่านหายลับไปในอาก­าศ แต่คำบางคำจากคนบางคนถึงแม้จะเป็นเพียงคำส­ั้น ๆ คำธรรมดาแต่ทว่ามันช่างมีความหมายมากมายเห­ลือเกิน ทำให้โลกนี้น่าอยู่ ทำให้ท้องฟ้ากลับมาสดใส ทำให้พลังใจกลับมา ทำให้พลังกายกลับฟื้นคืน คำเหล่านั้นจากคนพิเศษมันคือคำที่สุดแสนวิ­เศษ
มิวสิกวีดิโอ
มิวสิกวีดิโอเพลง "คำวิเศษ" ในเวอร์ชันแรกเผยแพร่ครั้งแรกในวันที่ 29 พฤษภาคม พ.ศ. 2555 กำกับโดย ทีม Eyedropper Fill เป็นเรื่องราวของความรักความห่วงใย ระหว่าง แม่และลูกสาว ความเป็นตัวตนของลูกสาวและช่องว่างระหว่างวัยทำให้เกิดระยะห่าง ระหว่างกันและกัน ระยะห่างนี้ส่งผลให้ทั้งคู่ส่งความห่วงใยให้กันผ่านการ เขียนลงกระดาษโน้ต ข้อความในโทรศัพท์มือถือ แทนคำพูดจากปาก การให้กำลังใจ คำเตือน คำบ่น สิ่งเหล่านี้เหมือนคำธรรมดาที่ลูกสาวของเธอฟังจนคุ้นชิน จน ณ วันหนึ่ง คำที่คุ้นชินเหล่านั้นช่างเป็นสิ่งวิเศษสำหรับเธอ
ส่วนมิวสิกวีดิโอเพลงในเวอร์ชันที่สอง เผยแพร่ครั้งแรกในวันที่ 20 มิถุนายน พ.ศ. 2555 กำกับโดย ทีม Eyedropper Fill ถ่ายทอดเรื่องราวจากชีวิตจริงของ เด็กหญิงณิชชารีย์ เป็นเอกชนะศักดิ์ หรือ น้องธันย์ ที่ประสบอุบัติเหตุตกรางรถไฟฟ้า ที่สิงคโปร์ จนต้องตัดขาทั้งสองข้าง ในเอ็มวีไม่ได้มุ่งเน้นที่เรื่องราวของขาทั้งสองข้างที่ขาดไป หรือความรู้สึกดราม่าที่เรียกน้ำตาที่เคยเกิดขึ้นตามสื่อต่าง ๆ แต่ประเด็นหลักคือเบื้องหลังของกำลังใจที่มาจากคุณพ่อและบุคคลรอบตัว ที่เด็กผู้หญิงคนหนึ่งผ่านเรื่องราวมาได้อย่างเข้มแข็ง และส่งต่อกำลังใจให้คนอื่น ๆ ที่อาจจะพบเจอเรื่องราวเช่นเดียวกับเธอ ด้วยวิธีคิด positive thinking
การตอบรับ
เพลง "คำวิเศษ" ได้อันดับสูงสุดที่ 22 จากการจัดอันดับของ FAT RADIO ในชาร์ตของ FAT RADIO - THE FAT 40 ประจำวันที่ 3 มิถุนายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กีฬารักบี้ 7 คน หญิงในโอลิมปิกฤดูร้อน 2020 – รอบคัดเลือก
การแข่งขันรักบี้ 7 คนหญิงในโอลิมปิกฤดูร้อน 2020 รอบคัดเลือก เป็นการแข่งขันรักบี้ 7 คนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยมีโค้วต้าทั้งหมด 12 ทีม แบ่งเป็นโควต้าเจ้าภาพจัดการแข่งขัน 1 ทีม ญี่ปุ่น อีก 4 ทีมที่ได้อันดับสูงสุดจากการแข่งขัน 2018–19 World Rugby Women's Sevens Series อีก 6 ทีมคัดเลือกจากผู้ชนะการแข่งขันในแต่ละทวีป และโควต้า 1 ทีมสุดท้ายคือผู้ชนะการแข่งขัน 2020 Women's Rugby Sevens Final Olympic Qualification Tournament
เวเซอร์ชตาดีอ็อน
เวเซอร์ชตาดีอ็อน (Weserstadion) เป็นสนามฟุตบอลตั้งอยู่ที่เมืองเบรเมิน ประเทศเยอรมนี ตั้งอยู่ฝั่งเหนือของแม่น้ำเวเซอร์ ล้อมรอบด้วยสวนสาธารณะ และอยู่ห่างจากใจกลางเมืองไปประมาณ 1 กิโลเมตรเท่านั้น สนามแห่งนี้เป็นสนามเหย้าของแวร์เดอร์เบรเมิน สโมสรในบุนเดิสลีกา
นอกจากการแข่งขันฟุตบอลแล้ว สนามแห่งนี้ยังใช้งานมหรสพ ซึ่งเคยมีศิลปินระดับโลกมาร่วมแสดง อาทิ บอน โจวี, ไมเคิล แจ็กสัน, ทีนา เทอร์เนอร์, ดีเพชโมด, เมทัลลิกา, เดอะโรลลิงสโตนส์, กันส์แอนด์โรสเซส, แวนแฮเลน เป็นต้น
ซีเอติน
ซีเอติน (Zeatin)เป็นไซโตไคนินธรรมชาติที่เป็นอนุพันธ์ของเบสอะดีนิน พบครั้งแรกในเมล็ดข้าวโพดอ่อน ซีเอตินและอนุพันธุ์พบมากในน้ำมะพร้าว ซึ่งทำให้นำน้ำมะพร้าวไปใช้ในการชักนำการพัฒนาของพืชในการเพาะเลี้ยงเนื้อเยื่อพืชไ ด้ และยังมีรายงานการทดสอบในห้องปฏิบัติการว่าซีเอตินลดความแก่ชราของเซลล์ไฟโบรบลาสต์ของมนุษย์ได้
ความเป็นพิษ
ความเป็นพิษเฉียบพลันในหนูมี LD50 = 2200mg/Kg
รายชื่อประเทศเรียงตามเตียงสําหรับผู้ป่วย
ด้านล่างเป็นรายชื่อประเทศเรียงตามเตียงสําหรับผู้ป่วย ต่อ 1000 คน เผยแพร่ผลสำรวจโดย OECD, ซึ่งถือว่าเป็นตัวบ่งชี้ที่สำคัญที่สุดของระบบการดูแลสุขภาพของประเทศ
อิสระชัย บำรุงพงศ์
พลโท อิสระชัย บำรุงพงศ์ เกิดเมื่อวันที่ 10 สิงหาคม พ.ศ. 2483 เป็นบุตรชายคนเดียวของ พลเอกบุญชัย บำรุงพงศ์ อดีตรองนายกรัฐมนตรี อดีตผู้บัญชาการทหารบก และ คุณหญิงจรัสลักษณ์ บำรุงพงศ์ พลโทอิสระชัย เกิดในค่ายทหาร ตำบลนาเชย อำเภอเมือง จังหวัดจันทบุรี หลังจากสำเร็จการศึกษาชั้นมัธยมศึกษาปีที่ 6 จากโรงเรียนอัสสัมชัญศรีราชา เมื่อพ.ศ. 2500 ได้เข้าศึกษาต่อในโรงเรียนนายร้อย เป็นนักเรียนเตรียมนายร้อยรุ่นที่ 18 ต่อจากนั้นจึงได้เข้ารับการศึกษาในโรงเรียนนายร้อยพระจุลจอมเกล้า เป็นนักเรียนนายร้อยรุ่นที่ 11 และสำเร็จการศึกษาได้รับพระราชทานยศเป็นว่าที่ร้อยตรี เหล่าทหารราบ เมื่อวันที่ 25 มกราคม พ.ศ. 2507
ชีวิตครอบครัว
พลโท อิสระชัย บำรุงพงศ์ สมรสกับนางมันทนา บำรุงพงศ์ (สกุลเดิม : ไหลมา) มีบุตรและธิดารวม 3 คนได้แก่
การศึกษาหลักสูตรทางทหาร
หลังจากเข้ารับราชการทหารแล้ว พลโทอิสระชัย บำรุงพงศ์ ได้เข้าศึกษาและอบรมในหลักสูตรต่าง ๆ ดังนี้
ตำแหน่งหน้าที่การงาน
พลโทอิสระชัย บำรุงพงศ์ เป็นนายทหารที่รับราชการด้วยความซื่อสัตย์สุจริต และมีความจงรักภักดีต่อชาติ ศาสนา พระมหากษัตริย์อย่างมั่นคง มีความขยัน มานะอดทน ปฏิบัติงานด้วยความจริงจัง ทุ่มเทเวลาให้กับงานที่รับผิดชอบโดยไม่เห็นแก่ความเหน็ดเหนื่อยในทุกตำแหน่งหน้าที่ มีประสิทธิภาพในการทำงานอย่างสูง พร้อมทั้งได้ทุ่มเทความรู้ ความสามารถ สร้างสรรค์ พัฒนาให้กับหน่วยงานที่สังกัดอย่างเต็มกำลังโดยไม่เคยย่อท้อต่ออุปสรรคใดๆ เป็นผู้นำที่ดี และเป็นครูที่มีคุณค่ากับผู้ใต้บังคับบัญชา ตลอดนจนเพื่อนร่วมงานอย่างเสมอ และจริงใจ โดยเฉพาะอย่างยิ่งได้เป็นหลักชัยของครอบครัว ดำเนินชีวิตอย่างสมถะ เรียบง่าย แต่มีระเบียบแบบแผน และไม่เคยใช้บารมีของการเป็นลูกผู้ใหญ่ในบ้านเมืองมาเป็นอำนาจในการปกครองและบริหารงานอย่างใดเลย จึงเป็นที่เคารพรักและชื่นชมต่อครอบครัวและญาติมิตร รวมทั้งผู้ที่ได้รู้จักและร่วมงานด้วยทุกคน โดยได้ดำรงตำแหน่งต่าง ๆ ดังนี้
ความสนใจทางการกีฬา
พลโท อิสระชัย เป็นผู้ที่มีสุขภาพแข็งแรง เป็นยอดนักกีฬาที่มีความสามารถเฉพาะตัวทางด้านกีฬาเกือบทุกประเภท จึงได้เป็นนักกีฬาที่มีชื่อเสียงตั้งแต่ระดับมัธยมศึกษา จนถึงระดับนักเรียนนายร้อย อีกทั้งยังเป็นตัวแทนระดับกองทัพบกอยู่หลายสมัย กีฬาประเภทที่โดดเด่นและสร้างชื่อเสียงสมัยเป็นนักเรียนคือรักบี้ฟุตบอล และกรีฑาประเภทวิ่งระยะทาง 100 เมตร เมื่อเข้ารับราชการได้หันมาเอาจริงจังกับกีฬากอล์ฟ ซึ่งปรากฏว่ามีฝีมือใกล้เคียงกับระดับมืออาชีพเลยทีเดียว ทั้งนี้เพราะเป็นผู้ที่ขยันศึกษาและฝึกฝนอย่างจริงจัง นอกจากนี้เมื่อเริ่มมีอายุมากขึ้นได้กลับมาวิ่งเป็นประจำทุกวัน จนเมื่ออายุ 58 ปี ได้ผันตัวเองเป็นนักกีฬาจักรยาน โดยมุ่งมั่นในการฝึกซ้อมระยะทาง 5-10 กิโลเมตรต่อวันเป็นประจำ และได้เข้าร่วมเป็นสมาชิกของกลุ่มนักปั่นจักรยานเสือภูเขาที่ได้มีโอกาสไปปั่นจักรยานอยู่เสมอในที่ต่าง ๆ ทั่วประเทศไทยแม้กระทั่งถึงล้านนา
ถึงแก่อนิจกรรม
พลโท อิสระชัย บำรุงพงศ์ เป็นผู้ที่มีความมุ่งมั่นต่อการออกกำลังกายอย่างสม่ำเสมอและจริงจังอย่างมากตลอดเวลา กระทั่งกลายเป็นการหักโหมในวันที่ประสบกับภาวะหัวใจล้มเหลวขณะพักเหนื่อยจากการปั่นจักรยานที่สวนรถไฟในตอนเช้าของวันที่ 22 มีนาคม พ.ศ. 2548 จนทำให้สมองได้รับความเสียหายอย่างมาก โดยพลโทอิสระชัย ต้องนอนพักรักษาตัวอยู่ที่บ้าน และเข้า-ออกโรงพยาบาลเป็นเวลานานถึง 4 ปี 4 เดือน และถึงแก่อนิจกรรมอย่างสงบในเช้าของวันที่ 30 กรกฎาคม พ.ศ. 2552 สิริอายุ 68 ปี
โรงเรียนอรพินพิทยา
โรงเรียนอรพินพิทยา เริ่มก่อตั้งปี พ.ศ. 2532 โดยอาจารย์ อรพิน ศรีบุญเรือง เป็นเจ้าของ และผู้รับใบอนุญาต โดยมีจุดมุ่งหมายเพื่อพัฒนาคุณภาพการศึกษาเอกชนให้เป็นที่เชื่อถือและยอมรับของบุคคลทั่วไป และเพื่อพัฒนาเด็กให้เป็นคนดี คนเก่งของสังคม ตั้งอยู่เลขที่ 129 หมู่ที่ 10 ตำบลต้นธง อำเภอเมือง จังหวัดลำพูน ได้เปิดทำการเรียนการสอนตั้งแต่ปี พ.ศ. 2532 บริเวณโรงเรียนมีเนื้อที่ทั้งหมด 16 ไร่ มีอาคารสถานที่ต่างๆที่พร้อมสำหรับการเรียนการสอน มีสิ่งแวดล้อมที่ดี มีความสะอาด ร่มรื่น และปลอดภัย (อ้างอิง จากข้อมูลประวัติของโรงเรียนอรพินพิทยา)
ผลงานของโรงเรียน
(อ้างอิง จากข้อมูลของโรงเรียนอรพินพิทยา)
พระยาไชยสงคราม (ทิพย์ช้าง)
พระยาไชยสงคราม พระเจ้าทิพย์จักรสุละวะฤๅไชยสงคราม   พระยาสุลวะลือไชยสงคราม หรือ พ่อเจ้าทิพย์ช้าง  เป็นเจ้าผู้ครองนครลำปางในช่วง พ.ศ. 2275 - 2302 (จ.ศ. 1120) และต้นราชวงศ์ทิพย์จักร
พระประวัติ
พระยาสุลวะลือไชยสงคราม เดิมเป็นสามัญชนชาวบ้านปงยางคก (ปัจจุบันคือตำบลปงยางคก อำเภอห้างฉัตร) มีนามเดิมว่า "ทิพย์ช้าง" เกิดในราวปี พ.ศ. 2217 ได้บวชเรียนที่วัดปงยางคก และสึกออกมาประกอบอาชีพพรานป่า มีความเชี่ยวชาญการใช้อาวุธ และมีความสามารถในการขับไล่และตัดหางช้างที่มารบกวนพืชผลของชาวบ้านได้ ชาวบ้านจึงขนานนามว่า "หนานทิพย์ช้าง" หนานทิพย์ช้าง มีภรรยาคนหนึ่งชื่อ "นางปิมปา" ชาวบ้านหนาดคำ แคว้นบ้านเอื้อม (ปัจจุบันคือตำบลบ้านเอื้อม อำเภอเมืองลำปาง)
ในช่วงปลายของกรุงศรีอยุธยา นครเชียงใหม่เป็นเมืองขึ้นของพม่า ส่วนลำปางเป็นนครรัฐอิสระ กระทั่งท้าวหนานมหายศ เจ้าเมืองลำพูนยกทัพมาตีชนะเมืองลำปาง และตั้งศูนย์บัญชาการที่วัดพระธาตุลำปางหลวง เหล่าบรรดาประชาชนจึงได้ขอให้หนานทิพย์ช้าง นายพรานผู้เก่งกล้าและเชี่ยวชาญอาวุธปืนยาวและหน้าไม้ เป็นผู้นำในการกอบกู้นครลำปาง โดยสามารถรบชนะและสังหารท้าวมหายศได้ที่วัดพระธาตุลำปางหลวง ชาวเมืองจึงร่วมกันสถาปนาหนานทิพย์ช้าง ขึ้นครองนครลำปาง ในปี พ.ศ. 2275 มีพระนามว่า พระญาสุลวะลือไชย
ด้วยล้านนามีคติว่า "บ่ใจ้เจื้อเจ้าก่ออย่าหวังเป๋นพระญา บ่ใจ้เจื้อเสนาก่ออย่าหวังเป๋นอำมาตย์ บ่ใจ้เจื้อคนแกล้วอาจก่ออย่าหวังเป๋นขุนหาญ บ่ใจ้เจื้อนักก๋านก่ออย่าหวังเป๋นเถ้าแก่" หนานทิพย์ช้างซึ่งเป็นเพียงสามัญชนรู้สึกว่าตนเองไม่มีสิทธิธรรมในการปกครอง จึงต้องอาศัยความชอบธรรมโดยการแต่งตั้งของกษัตริย์พม่า หนานทิพย์ช้างได้ส่งเครื่องราชบรรณาการไปถวายพระเจ้ากรุงอังวะ และได้รับการเฉลิมพระนามจากพระเจ้ากรุงอังวะเป็นพระยาไชยสงคราม ในปี พ.ศ. 2278 บางตำราจึงมักออกพระนามรวมกันเป็นพระยาสุลวะลือไชยสงคราม หรือ พระเจ้าทิพย์จักรสุละวะฤๅไชยสงคราม พระองค์ปกครองนครลำปางได้ 27 ปี จึงถึงแก่พิราลัยในปี พ.ศ. 2302
พระราชบุตร
พระยาสุลวะลือไชยสงคราม มีพระราชโอรสและะพระราชธิดา รวม 6 พระองค์ ตามรายพระนามดังนี้
อนุสาวรีย์ ณ ตำบลพระบาท
อนุสาวรีย์พระยาสุลวลือไชยสงคราม ตั้งอยู่ที่ริมถนนซุปเปอร์ไฮเวย์ลำปาง-งาว ตำบลพระบาท อำเภอเมืองลำปาง จังหวัดลำปาง โดยความดูแลของเทศบาลนครลำปาง ก่อสร้างขึ้นเพื่อเทิดพระเกียรติคุณของเจ้าหนานทิพย์ช้าง หรือพระยาสุลวะลือไชยสงคราม ในปี พ.ศ. 2527 โดยสมเด็จพระสังฆราชเจ้า กรมหลวงชินวราลงกรณ เสด็จทรงประกอบพิธีเททอง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดอนุสาวรีย์ เมื่อวันที่ 15 กุมภาพันธ์ พ.ศ. 2527
โดยจะมีการจัดพิธีบวงสรวงในวันที่ 15 กุมภาพันธ์ของทุกปี
อนุสาวรีย์ ณ วัดพระธาตุลำปางหลวง
วัดพระธาตุลำปางหลวง มีความสำคัญเชื่อมโยงกับประวัติศาสตร์การต่อสู้ของพระยาสุลวลือไชยสงคราม ดังปรากฏเป็นรอยกระสุนปืนของพระยาสุลวลือไชยสงคราม บริเวณรั้วพระธาตุลำปางหลวง จึงได้มีการจัดสร้างอนุสาวรีย์พระยาสุลวลือไชยสงคราม บริเวณลานหน้าวัดพระธาตุลำปางหลวง อำเภอเกาะคา จังหวัดลำปาง